b'\n_START_ARTICLE_\nHerbert Hoover\n_START_SECTION_\nMladost Herberta Hooverja\n_START_PARAGRAPH_\nBert, kakor so ga klicali doma, je bil sin kova\xc4\x8da Jessija Clark Hooverja in Hulde Minthorn iz Iowe. O\xc4\x8de se je poleg kova\xc5\xa1tva ukvarjal \xc5\xa1e s prekup\xc4\x8devanjem kmetijskega orodja. Star\xc5\xa1i so se priselili v ZDA iz nem\xc5\xa1kega dela \xc5\xa0vice, bili so Kvekerji. O\xc4\x8de je umrl \xc5\xbee leta 1880, njegova mati pa tri leta kasneje. Starej\xc5\xa1i brat Teodor, mlaj\xc5\xa1a sestra Mary in on so ostali sirote. Nekaj \xc4\x8dasa so \xc5\xbeiveli pri sorodnikih. Herberta je vzel v varstvo njegov stric dr. John Minthorn, ki je \xc5\xbeivel v Oregonu.\n_START_SECTION_\nJavno delovanje\n_START_PARAGRAPH_\nZaslovel je kot \xc4\x8dlovekoljub, ker je poskrbel za proizvodnjo in distribucijo hrane v ZDA in Evropi med prvo svetovno vojno in po njej. Kot minister za trgovino (1921-1928) je prepri\xc4\x8dal velika podjetja, da so standardizirala proizvodnjo blago in uvedla na\xc4\x8drtno gospodarjenje. Veljal za zmernega liberalca. Leta 1928 je bil izbran za republikanskega predsedni\xc5\xa1kega kandidata. Na volitvah je z lahkoto zmagal. V letih 1929-1933 je bil 31. predsednik ZDA. Leta 1929 mu ni uspelo prepre\xc4\x8diti borznega zloma in velike depresije, ki me je sledila. Leta 1932 je ponovno kandidiral za predsednika, vendar ga je porazil Franklin D. Roosevelt. Po volitvah je \xc5\xa1e naprej usklajeval evropski prehrambeni program. V letih 1947-1949 in 1953-1955 je bil predsednik v izvr\xc5\xa1ni komisiji za sanacijo povojne Evrope. Ameri\xc5\xa1ka oblast je upo\xc5\xa1tevala veliko njegovih priporo\xc4\x8dil, zato so po njegovem nasvetu ustanovili ministrstvo za zdravstvo, \xc5\xa1olstvo in socialno skrbstvo.'